આપણી સમાજરચનામાં અમુક વસ્તુઓ બેડરૂમથી દીવાનખંડ સુધી આવતી નથી. બાથરૂમમાં આપણે સહજતાથી વસ્ત્રો ઉતારીએ છીએ, પરંતુ ફિલ્મમાં એ સીન અનિવાર્ય હોય તો જ બતાવીએ છીએ. ખાનગીમાં જે નોર્મલ ગણાય એ જાહેરમાં કરો તો અભદ્ર કે અશ્લીલ જ ગણાય. જેમના પર ફિલ્મ બની એ મિલ્ખાસિંગ કે મેરીકોમ એમના જીવનમાં રોજ કુદરતી હાજતે ગયા જ હશે, પણ બાયોપિકમાં એ સીનનો સમાવેશ કરવામાં આવતો નથી. પતિ પત્ની વચ્ચે શારીરિક સંબંધ હોય એ નોર્મલ વસ્તુ છે. પણ ફિલ્મ કે ટીવી પર એ અનિવાર્ય હોય તો જ, અને જે તે મિડિયા અને જે તે ફોરમ પર સ્વીકાર્ય હોય એ રીતે જ બતાવાય. અભદ્ર અને અશ્લીલ વસ્તુઓ સમાજ ટીવી કે ફિલ્મના પરદા પર નથી જોવા માંગતો. એ દંભ ગણો તો દંભ, પણ એ રિયાલિટી છે. એ કદાચ સ્વીકારી ન શકાય તો ય, સમજી શકાય એવી વાત છે